**โครงการส่งเสริมการเรียนการสอนอัลกุรอาน (ระบบกีรออาตี)**

**ประจำปีงบประมาณ พ.ศ. ๒๕๖๒**

**องค์การบริหารส่วนตำบลยะรัง อำเภอยะรัง จังหวัดปัตตานี**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**๑. ชื่อโครงการ**

 โครงการส่งเสริมการเรียนการสอนอัลกุรอาน (ระบบกีรออาตี) ประจำปีงบประมาณ พ.ศ. ๒๕๖๒

**๒. หลักการและเหตุผล**

เนื่องจากปัญหาสังคมไทยในปัจจุบัน ได้ทวีความรุนแรงขึ้นเรื่อย ๆ มากกว่าในอดีตหลายเท่าตัว ซึ่งทุกภาคและทุกจังหวัดก็ต่างได้ประสบกับปัญหาทางสังคม และประการสำคัญจังหวัดชายแดนภาคใต้ก็เผชิญกับปัญหาดังกล่าวเช่นเดียวกัน สาเหตุของปัญหาส่วนหนึ่งก็มาจากสภาพแวดล้อมที่ได้เปลี่ยนแปลงไปจากเดิมตามกระแสของโลกาภิวัตน์และการพัฒนาตามเทคโนโลยีต่าง ๆ รวมทั้งการสื่อสาร ซึ่งมุ่งเน้นการแข่งขัน ด้านเศรษฐกิจ จึงส่งผลให้เด็ก เยาวชน และนักเรียนได้หลงผิด ขาดความมีระเบียบวินัย ขาดศีลธรรม จริยธรรม ละเลยการดำเนินวิถีชีวิตอย่างพอเพียงตามค่านิยมดั้งเดิมที่ดี จึงทำให้เกิดปัญหาสังคมตามมาอย่างมากมาย เช่น การประพฤติตัวไม่เหมาะสมของเด็กเยาวชน การทะเลาะวิวาทของเด็กนักเรียน การมีเพศสัมพันธ์ในวัยอันไม่สมควร(วัยเรียน) ปัญหาอาชญากรรม ปัญหายาเสพติด และปัญหาอื่น ๆ อีกมากมาย ทั้งนี้ก็เพราะการขาดการกล่อมเกลาจิตใจและการปลูกฝังในเรื่องของศีลธรรม จริยธรรม จนทำให้เด็ก เยาวชน และนักเรียนขาดความสำนึกต่อหน้าที่ ความรู้สึกผิดชอบชั่วดี ขาดการพิจารณายั้งคิด การแสดงพฤติกรรมที่ไม่เหมาะสม ซึ่งสิ่งหนึ่งก็เกิดจากการห่างไกลจากหลักคำสอนของศาสนา ดังนั้นจึงทำให้เด็ก เยาวชน และนักเรียนในปัจจุบันขาดสถาบัน องค์กร บุคคล และพื้นที่ที่จะช่วยเหลือดูแลแก้ปัญหาเด็กเยาวชนและนักเรียนอย่างแท้จริง

 องค์การบริหารส่วนตำบลยะรัง มีพื้นที่ทั้งหมดประมาณ ๖.๔๖ ตารางกิโลเมตร มีประชากร ๖,๕๓๙ คน จำนวนครัวเรือน ๑,๕๔๓ ครัวเรือน แยกเป็นชาย ๓,851 คน แยกเป็นหญิง ๓,798 คน ประชากรในเขตพื้นที่ตำบลยะรังเป็นผู้นับถือศาสนาอิสลาม จึงมีวิถีการดำเนินชีวิตที่สอดคล้องตามหลักการของศาสนาอิสลาม ทั้งในด้านเศรษฐกิจ สังคม และการศึกษา ในด้านการศึกษาประชาชนที่นับถือศาสนาอิสลาม (มุสลิม) จำเป็นที่จะต้องเรียนในวิชาหลักการศรัทธา(อากีดะห์) ศาสนบัญญัติ (ฟิกฮฺ) และวิชาอัลกุรอาน ทั้งในด้านของการเรียนเพื่อการอ่านและการแปลความหมาย (ตัฟซิร) และการเรียนเพื่อนำบทบัญญัติและหลักคำสอนที่มีในอัลกุรอานไปปฏิบัติในชีวิตประจำวัน อย่างไรก็ตาม จากการวิเคราะห์ระบบการเรียนการสอน อัลกุรอาน (การวิเคราะห์มาตรฐานและตัวระบบการเรียนการสอนอัลกุรอานแบบเดิม) จะเห็นได้ว่าการเรียนการสอนอัลกุรอาน แบบเดิมอยู่นั้น ยังมีจุดอ่อนอยู่มากโดยเฉพาะพัฒนาการของเด็กนักเรียนในเรื่องการเรียนยังล่าช้า จึงทำให้ผลสัมฤทธิ์ของเด็กเยาวชนผู้เรียนยังอยู่ในเกณฑ์ต่ำ เป็นที่น่าสังเกตว่าในประชาชนที่นับถือศาสนาอิสลามในเขตพื้นที่ตำบลยะรัง จะมีผู้ที่สามารถอ่านอัลกุรอานที่ถูกต้องตามหลักการออกเสียงและหลักการอ่านได้น้อยลง นอกจากนี้การจัดการเรียนการสอนอัลกุรอานแบบดั้งเดิมนั้น ยังขาดเนื้อหาของการอบรมคุณธรรม จริยธรรม ตลอดจนบรรทัดฐานทางสังคม โดยเฉพาะการเสริมสร้างความรู้ของการอยู่ร่วมกัน ในสังคมที่หลากหลายวัฒนธรรม รวมถึงการปรับตัวภายใต้กระแสการพัฒนาที่รวดเร็ว การเปลี่ยนแปลงของวิถีชีวิตจึงน่าเป็นห่วงว่าในอนาคตหากการจัดการศึกษาการเรียนการสอนอัลกุรอานไม่ได้รับการพัฒนาความสามารถในการอ่านอัลกุรอานการขาดความรู้ความเข้าใจในเชิงคุณธรรมและจริยธรรมของเด็กเยาวชน นักเรียนรวมทั้งประชาชน ก็จะลดน้อยลงไปด้วย องค์การบริหารส่วนตำบลยะรัง ในฐานะองค์กรที่ต้องรับผิดชอบการจัดการศึกษา ตามพระราชบัญญัติการศึกษาแห่งชาติ พ.ศ. ๒๕๔๒ แก้ไขเพิ่มเติม (ฉบับที่ ๒) พ.ศ. ๒๕๔๕ และ(ฉบับที่ ๓) พ.ศ. ๒๕๕๓ มาตรา ๖,๗,๘,๙ และอาศัยตามอำนาจหน้าที่พระราชบัญญัติ

**- ๒ -**

กำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ มาตรา ๑๖(๙),(๑๐),(๑๑),(๑๖) และพระราชบัญญัติสภาตำบลและองค์การบริหารส่วนตำบล พ.ศ.๒๕๓๗

แก้ไขเพิ่มเติมถึงฉบับที่๖ พ.ศ.๒๕๕๒ มาตรา๖๗(๕),(๖),(๘) เพื่อการสังคมสงเคราะห์และการพัฒนาคุณภาพชีวิตเด็กสตรี คนชรา และผู้ด้อยโอกาสการส่งเสริมและสนับสนุนที่ให้ประโยชน์ในการบำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น อีกทั้งการส่งเสริมการมีส่วนร่วมของราษฎรในการพัฒนาท้องถิ่น รวมทั้งพระราชบัญญัติขององค์กรปกครองส่วนท้องถิ่นแต่ละประเภทโดยครอบคลุมภารกิจ ที่เกี่ยวข้องกับการบริหารและจัดการศึกษาขององค์กรปกครองส่วนท้องถิ่น เพื่อให้องค์กรปกครองส่วนท้องถิ่นใช้เป็นแนวทางในการจัดและพัฒนาการศึกษาท้องถิ่นที่เหมาะสมกับศักยภาพตามความพร้อมและตรงตามความต้องการขององค์กรปกครองส่วนท้องถิ่นแต่ละรูปแบบ แต่ละแห่งให้มีคุณภาพ ประสิทธิภาพ ประสิทธิผล และมีมาตรฐาน สามารถพัฒนาศักยภาพคนของท้องถิ่นให้มีคุณภาพรวมทั้งเป็นการส่งเสริมด้านศาสนา วัฒนธรรมและประเพณีของท้องถิ่น ดังนั้น องค์การบริหารส่วนตำบลยะรัง ได้เล็งเห็นความสำคัญในการเรียนอัลกุรอานของเด็กเยาวชน นักเรียน และการสอนอัลกุรอานของครูผู้สอน เพื่อให้เกิดประสิทธิภาพและเกิดประโยชน์ต่อเด็กเยาวชนและนักเรียนในท้องถิ่นตำบลยะรังมากที่สุด จึงได้จัดให้มีโครงการส่งเสริมการเรียน การสอนอัลกุรอาน (ระบบกีรออาตี) ประจำปีงบประมาณ พ.ศ. ๒๕๖๒ ขึ้นโดยดำเนินการจัดโครงการ ให้เป็นไปตามระเบียบกระทรวงมหาดไทยว่าด้วยค่าใช้จ่ายในการฝึกอบรมและการเข้ารับการฝึกอบรมของเจ้าหน้าที่ท้องถิ่น พ.ศ. ๒๕๕๗

**๓. วัตถุประสงค์**

 ๓.๑ เพื่อฝึกอบรมพัฒนาศักยภาพครูผู้สอนอัลกุรอานให้มีความรู้ความสามารถในการ จัดการเรียนการสอนอัลกุรอาน

 ๓.๒ เพื่อเพิ่มปริมาณครูผู้สอนอัลกุรอาน ที่นับวันจะมีจำนวนลดน้อยลง

 ๓.๓ เพื่อจะได้มีครูผู้สอนอัลกุรอาน ที่มีคุณภาพในการจัดการเรียนการสอนและปลูกฝังคุณธรรมจริยธรรมแก่เด็กเยาวชนและนักเรียนในท้องถิ่นโดยการจัดหาครูผู้สอนอัลกุรอานมาดำเนินการสอน อัลกุรอานให้แก่เด็กเยาวชนและนักเรียนในท้องถิ่น

 ๓.๔ เพื่อเป็นการยกย่องครูผู้สอนอัลกุรอาน ซึ่งเป็นบุคคลสำคัญในการพัฒนาเด็กเยาวชนและนักเรียนในท้องถิ่น

 ๓.๕ เพื่อส่งเสริมให้เด็กเยาวชน และนักเรียนในท้องถิ่นได้เรียนอัลกุรอานให้ถูกต้องตามหลักการเรียนการสอนแบบกีรออาตี สามารถอ่านได้อย่างถูกต้องและรวดเร็ว

 ๓.๖ เพื่อส่งเสริมและพัฒนาการเรียนการสอนอัลกุรอานแบบกีรออาตีให้แก่เด็กเยาวชนและนักเรียนอย่างต่อเนื่อง และให้ได้รับการปลูกฝังคุณธรรมจริยธรรม ตลอดจนบรรทัดฐานทาง สังคม สามารถ ลดปัญหาทางสังคมรวมทั้งการอยู่ร่วมกันในสังคมได้อย่างสันติสุข

 ๓.๗ เพื่อสร้างความเชื่อมั่นให้กับประชาชน ถึงแนวทางการจัดการศึกษาของหน่วยงานของ

รัฐสามารถที่จะตอบสนองความต้องการของประชาชนและร่วมกับประชาชนในการจัดการศึกษา เพื่อพัฒนาศักยภาพของประชาชนในท้องถิ่นได้

**- ๓ -**

**๔. เป้าหมาย**

 **๔.๑ กิจกรรมฝึกอบรมพัฒนาศักยภาพครูผู้สอน**

 **-** ผู้เข้าร่วมโครงการฯ ครูผู้สอน จำนวน ๖๐ คน

 **๔.๒ กิจกรรมสอนการอ่าน อัลกุรอาน (ระบบกีรออาตี)**

 **-** เด็กเยาวชน และนักเรียนรวม ๙ ศูนย์จำนวน ๖๔๘ คน

 **-** ครูผู้สอนการอ่านอัล-กุรอาน (ระบบกีรออาตี) จำนวน ๔๓ คน

 เ**ชิงปริมาณ**

 - ได้มีครูผู้สอนอัลกุรอาน ที่มีคุณภาพในการจัดการเรียนการสอนอัลกุรอาน

 (ระบบกีรออาตี)

 เ**ชิงคุณภาพ**

 - เด็กเยาวชน และนักเรียนในท้องถิ่น สามารถอ่านอัลกุรอานได้อย่างรวดเร็ว และ มีความถูกต้องตามหลักการอ่าน และมีครูผู้สอนอัลกุรอานที่มีความรู้ในการสอน

 อัลกุรอาน (ระบบกีรออาตี) ที่ถูกต้อง

**๕.** **วิธีดำเนินการ**

|  |  |  |
| --- | --- | --- |
| **ลำดับที่** | **รายละเอียดการดำเนินการ** | **หมายเหตุ** |
| ๑. | ศึกษารายละเอียดโครงการ จำนวนเด็กเยาวชน และนักเรียนที่มีความสนใจ ที่จะเข้าร่วมโครงการพร้อมสำรวจจำนวนครูผู้สอนอัลกุรอาน ในเขตพื้นที่ องค์การบริหารส่วนตำบลยะรัง |  |
| ๒. | ประชุมหารือเกี่ยวกับรายละเอียดโครงการ |  |
| ๓. | จัดทำโครงการเพื่อเสนอขออนุมัติโครงการ  |  |
| ๔. | ออกคำสั่งแต่งตั้งมอบหมายหน้าที่ |  |
| ๕. | ประชาสัมพันธ์รับสมัครเด็กเยาวชน/นักเรียนเข้าร่วมโครงการ และรับสมัครครูผู้สอนอัลกุรอาน  |  |
| ๖. | ติดต่อประสานงานสถานที่ทำการเรียนการสอนและบุคคลที่เกี่ยวข้อง |  |
| ๗. | ดำเนินการคัดเลือกครูผู้สอนหรือผู้ที่มีบุคลิกภาพและมีความสามารถที่เหมาะสมในการสอน |  |
| ๘. | ประกาศรายชื่อเด็กเยาวชน และนักเรียนที่เข้าร่วมโครงการและรายชื่อครูผู้สอน อัลกุรอาน |  |
| ๙. | ดำเนินการอบรมพัฒนาศักยภาพครูผู้สอน เป็นเวลา ๕ วัน อบรมการเรียน การสอนอัลกุรอาน (ระบบกีรออาตี) ตามโครงการฯ (ระหว่างวันที่ ๑๖ กุมภาพันธ์ ๒๕๖๒ ถึง ๑๕ กันยายน ๒๕๖๒)  |  |
| ๑๐. | สรุปและประเมินผลโครงการ  |  |

**- ๔ -**

**๖.** **ระยะเวลาดำเนินการ**

 **๖.๑ กิจกรรมฝึกอบรมพัฒนาศักยภาพครูผู้สอน**

ระหว่างวันที่ ๑๑ - ๑๕ กุมภาพันธ์ ๒๕๖๒

 รายละเอียดหลักสูตร (ตามเอกสารแนบท้าย

 **๖.๑** **กิจกรรมสอนการอ่าน อัลกุรอาน (ระบบกีรออาตี)**

 ระหว่างวันที่ ๑๖ กุมภาพันธ์ ๒๕๖๒ ถึงวันที่ ๑๕ กันยายน ๒๕๖๒

**๗. สถานที่ดำเนินการ**

 **๗.๑ กิจกรรมฝึกอบรมพัฒนาศักยภาพครูผู้สอน**

 ณ โรงเรียนตาดีกาอัลยามีอะห์อัลอิสลามียะห์ ตรอซัน หมู่ที่ ๕ ตำบลยะรัง อำเภอยะรัง จังหวัดปัตตานี

 **๗.๒ กิจกรรมสอนการอ่าน อัลกุรอาน (ระบบกีรออาตี)**

ในเขตพื้นที่ตำบลยะรัง ม.๑/ม.๒/ม.๔/ม.๕/ม.๖ รวม ๙ ศูนย์

|  |  |  |
| --- | --- | --- |
| ลำดับที่ | หมู่ที่ | ชื่อศูนย์การเรียนอัล-กุรอาน (ระบบกีรออาตี) |
| ๑ | ๑ | ศูนย์ฯ กาปงโตะราจอ |
| ๒ | ๒ | ศูนย์ฯ ตัรบียาตูลอัตฟัล |
| ๓ | ๔ | ศูนย์ฯ กำปงบารู บ้านพงกูวา |
| ๔ | ๕ | ศูนย์ฯ ปอเนาะดารุลอีมาน |
| ๕ | ๕ | ศูนย์ฯ มัรกัซลูเฆาะตุลกุรอาน |
| ๖ | ๕ | ศูนย์ฯ ปอเนาะประสานวิทยา  |
| ๗ | ๖ | ศูนย์ฯ นุรุลกุรอาน(โรงเรียนชุมชนบ้านพงสตา) |
| ๘ | ๖ | ศูนย์ฯ มิฟตะห์ฮูลญัณนะห์ |
| ๙ | ๖ | ศูนย์ฯ ดารุลฟุรกอน |

**๘.** **งบประมาณ**

 เบิกจ่ายจากข้อบัญญัติ เรื่อง งบประมาณรายจ่ายประจำปีงบประมาณ พ.ศ. ๒๕๖๒ ขององค์การบริหารส่วนตำบลยะรัง แผนงานการศึกษา งานศึกษาไม่กำหนดระดับ งบดำเนินงาน หมวด ค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ โครงการส่งเสริมการเรียนการสอนอัลกุรอาน (ระบบกีรออาตี**)** ตั้งไว้ ๔๐๐,๐๐๐.- บาท เพื่อจ่ายเป็นค่าใช้จ่ายในการจัดโครงการส่งเสริมการเรียนการสอนอัลกุรอาน (ระบบกีรออาตี) กิจกรรมการสอนอ่าน กิจกรรมพัฒนาศักยภาพครูผู้สอน เช่น ค่าตอบแทนวิทยากร ค่าอาหารพร้อมเครื่องดื่ม ค่าอาหารว่าง ฯลฯ

 **โอนลด**

 โดยขออนุมัติโอนลดงบประมาณ อนุมัติเมื่อวันที่ ๖ กุมภาพันธ์ ๒๕๖๒ โอนครั้งที่ ๙ จากแผนงานการศึกษา งานบริหารทั่วไปเกี่ยวกับการศึกษา งบบุคลากร หมวดรายจ่าย เงินเดือน(ฝ่ายประจำ) ประเภทเงินเดือนพนักงาน งบประมาณอนุมัติ ๖๗๐,๐๐๐ บาท งบประมาณก่อนโอน ๖๕๕,๘๑๗ บาท จำนวนเงินที่โอนลด ๑๘๐,๒๕๐ บาทงบประมาณหลังโอน ๔๗๕,๕๖๗ บาท

**- ๕ -**

 **โอนเพิ่ม**

 โดยได้โอนเพิ่มเป็นแผนงานการศึกษา งานบริหารทั่วไปเกี่ยวกับการศึกษา งบประมาณอนุมัติ ๔๐๐,๐๐๐.- บาท งบประมาณก่อนโอน - บาท จำนวนเงินที่โอนเพิ่ม๑๘๐,๒๕๐.- บาท งบประมาณหลังโอน ๕๘๐,๒๕๐.-บาท ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ (โครงการส่งเสริมการเรียนการสอนอับกุรอาน(ระบบกีรออาตี) เนื่องจากข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๒ ได้ตั้งงบประมาณรายการดังกล่าวแล้ว แต่ไม่พอจ่าย

 **โดยมีรายละเอียดค่าใช้จ่ายโครงการ ดังนี้**

 **๘.๑ กิจกรรมฝึกอบรมพัฒนาศักยภาพครูผู้สอน**

๘.๒.๑ ค่าป้ายโครงการ (ไวนิล) (ขนาด ๑.๐๐ ม. X ๓ ม.)

จำนวน ๑ ผืน ๆ ละ ๗๕๐ บาท **เป็นเงินจำนวน ๗๕๐.- บาท**

 ๘.๒.2 ค่าอาหารกลางวัน สำหรับผู้เข้าร่วมโครงการอบรมฯ

จำนวน ๖๐ คน ๆ ละ ๕๐ บาทต่อวัน จำนวน ๕ วัน **เป็นเงินจำนวน ๑๕,๐๐๐.- บาท**

 ๘.๒.๓ ค่าอาหารว่างพร้อมเครื่องดื่ม สำหรับผู้เข้าร่วมโครงการอบรมฯ จำนวน ๖๐ คน ๆ ละ ๒๕ บาทต่อมื้อจำนวน ๑๐ มื้อ **เป็นเงินจำนวน ๑๕,๐๐๐.- บาท**

 ๘.๒.๔ ค่าสื่อประกอบการอบรม จำนวน ๖๐ คน ๆ ละ ๑๕๐ บาท (๑ ชุด มีจำนวน ๕ เล่ม) **เป็นเงินจำนวน ๙,๐๐๐.- บาท**

 ๘.๒.๕ ค่าจ้างเหมาจัดทำประกาศนียบัตร จำนวน ๖๐ ฉบับ ๆ ละ ๒๕ บาท

 **เป็นเงินจำนวน ๑,๕๐๐.- บาท**

 ๘.๒.๖ ค่าตอบแทนวิทยากร แยกรายละเอียดดังนี้.-

 - ค่าตอบแทนวิทยากรบรรยายให้ความรู้ จำนวน ๑๕ ชั่วโมง

 (ชั่วโมงละ ๖๐๐ บาท) **เป็นเงินจำนวน ๙,๐๐๐.- บาท**

 - ค่าตอบแทนวิทยากรแบ่งกลุ่มฝึกภาคปฏิบัติ จำนวน ๔ กลุ่ม ๆ ละ ๑ คน ๆ

 วันละ ๓ ชั่วโมง ๆ ละ ๖๐๐ บาท จำนวน ๔ คน ๆ ละ ๕ วัน

 **เป็นเงินจำนวน ๓๖,๐๐๐.-บาท**

 - ค่าตอบแทนวิทยากรแบ่งกลุ่มฝึกภาคปฏิบัติ (ทดสอบการอ่าน)

 จำนวน ๔ คน ๆ ละ ๕ ชั่วโมง ๆ ละ ๖๐๐ บาท

 **เป็นเงินจำนวน ๑๒,๐๐๐.- บาท** ๘.๒.๗ ค่าวัสดุอุปกรณ์เครื่องเขียนในการฝึกอบรมฯ ดังนี้

 - ค่ากระเป๋าเอกสาร จำนวน ๖๐ คน ๆ ละ ๓๐ บาท

 รวมจำนวนเงิน ๑,๘๐๐ บาท

 - ค่าปากกาลูกลื่น จำนวน ๖๐ คน ๆ ละ ๗ บาท

 รวมจำนวนเงิน ๔๒๐ บาท

 - ค่าสมุด จำนวน ๖๐ คน ๆ ละ ๑๘ บาท

 รวมจำนวนเงิน ๑,๐๘๐ บาท

 **เป็นเงินจำนวน ๓,๓๐๐.- บาท**

 **รวมจำนวนเงินทั้งสิ้น ๑๐๑,๕๕๐.- บาท**

**- ๖ -**

 **๘.๒ กิจกรรมสอนการอ่าน อัลกุรอาน (ระบบกีรออาตี)**

- ค่าตอบแทนวิทยากรครูผู้สอนอัลกุรอาน (ระบบกีรออาตี) จำนวน ๔๓ คน ๆ ละ ๑,๗๐๐ บาทต่อเดือน จำนวน ๖ เดือน **เป็นเงินจำนวน ๔๓๘,๖๐๐.- บาท**

  **รวมเป็นเงินทั้งสิ้น ๔๓๘,๖๐๐.- บาท หมายเหตุ ทุกรายการสามารถถัวเฉลี่ยจ่ายกันได้**

 **รวมจำนวนเงิน ๒ กิจกรรมเป็นเงินทั้งสิ้น ๕๔๐,๑๕๐.- บาท**

**๙.** **ผู้รับผิดชอบโครงการ**

 กองการศึกษา ศาสนา และวัฒนธรรม องค์การบริหารส่วนตำบลยะรัง

**๑๐. ผลที่คาดว่าจะได้รับ**

 ๑๐.๑ ได้มีครูผู้สอนอัลกุรอานที่มีความรู้ความสามารถในการจัดการเรียนการสอน

อัลกุรอานหลักสูตรกีรออาตีและได้มีจำนวนครูผู้สอนอัลกุรอานเพิ่มมากขึ้น

 ๑๐.๒ ได้ดำเนินการจัดหาครูผู้สอนอัลกุรอานที่มีคุณภาพมาดำเนินการจัดการเรียนการสอนและปลูกฝังคุณธรรมจริยธรรมให้แก่เด็กเยาวชนและนักเรียนในท้องถิ่น

 ๑๐.๓ เด็กเยาวชนและนักเรียนในท้องถิ่นได้รับความรู้และมีความสามารถในการ อ่านอัลกุรอานที่ถูกต้องตามหลักการอ่านและการออกเสียง สามารถอ่านได้อย่างถูกต้องรวดเร็วเพิ่มมากขึ้น และได้เป็นการใช้เวลาว่างให้เกิดประโยชน์ของเด็กเยาวชนและนักเรียนในท้องถิ่น

 ๑๐.๔ ได้เป็นการยกย่องครูผู้สอนอัลกุรอาน ซึ่งเป็นบุคคลสำคัญในการพัฒนาเด็กเยาวชนและนักเรียนในท้องถิ่น

 ๑๐.๕ ได้ส่งเสริมและพัฒนาการเรียนการสอนอัลกุรอานแบบกีรออาตีให้แก่เด็กเยาวชนและนักเรียนในท้องถิ่นอย่างต่อเนื่อง

 ๑๐.๖ เด็กเยาวชนและนักเรียนในท้องถิ่นได้รับการปลูกฝังคุณธรรมจริยธรรมตลอดจน บรรทัดฐานทางสังคม ซึ่งสามารถลดปัญหาทางสังคมและสามารถอยู่ร่วมกันในสังคมได้อย่างสันติสุข ตลอดไป

 ๑๐.๗ ประชาชนได้มีความเชื่อมั่นถึงแนวทางการจัดการศึกษาของหน่วยงานรัฐที่สามารถ ตอบสนองความต้องการของประชาชนและได้ร่วมกับประชาชนในการจัดการศึกษาเพื่อพัฒนา

ศักยภาพคุณภาพของเด็กเยาวชนและนักเรียนในท้องถิ่นด้านคุณธรรมจริยธรรม และการเรียน การสอนอัลกุรอานตามหลักการของศาสนาอิสลามได้อย่างถูกต้อง

**๑๑. ผู้เสนอโครงการ**

 ลงชื่อ

(นางสาวมารีนี เด่นอุดม)

 เจ้าพนักงานธุรการชำนาญงาน รักษาราชการแทน

นักวิชาการศึกษา

**- ๗ -**

**๑๒. ความคิดเห็นของผู้เห็นชอบโครงการ**

...................................................................................................................................................

 ลงชื่อ ผู้เห็นชอบโครงการ

 (นายร่อศล ตู้ดำ)

 ปลัดองค์การบริหารส่วนตำบลยะรัง

๑๓. **ความคิดเห็นของผู้อนุมัติโครงการ**

.................................................................................................................................................................

 ลงชื่อ ผู้อนุมัติโครงการ

 (นายซูลกีฟลี เฮ็งปิยา)

 นายกองค์การบริหารส่วนตำบลยะรัง

**ตารางกิจกรรมประจำวันการเรียนการสอนอัลกุรอานกีรออาตี**

**ตามโครงการส่งเสริมการเรียนการสอนอัลกุรอาน (ระบบกีรออาตี) ประจำปีงบประมาณ ๒๕๖๒**

**ในระหว่างวันที่ ๑๑ กุมภาพันธ์ ๒๕๖๒ ถึงวันที่ ๑๒ กันยายน ๒๕๖๒**

 **ณ ศูนย์การเรียนรู้อัลกุรอานกีรออาตี หมู่ที่ ๑ - หมู่ที่ ๖ จำนวน ๙ ศูนย์**

**องค์การบริหารส่วนตำบลยะรัง อำเภอยะรัง จังหวัดปัตตานี**

**-------------------------------------------------------------------------------------------**

|  |  |
| --- | --- |
| **เวลา** | **กิจกรรม** |
| ๑๗.๓๐ น. | -นักเรียนมาถึงศูนย์การเรียนรู้อัลกุรอานกีรออาตี  เริ่มดำเนินการเรียนการสอนอัลกุรอาน  |
| ๑๘.๒๕ น. | -นักเรียนเตรียมตัวละหมาดมักริบพร้อมกัน/อะซานมักริบ-ละหมาดมักริบ-ซิกรุลลอฮ-ขอดุอาร์ |
| ๑๙.๐๐ น. | ดำเนินการเรียนการสอนอัลกุรอาน (ต่อ)  |
| ๒๐.๐๐ น. | นักเรียนละหมาดอีซาพร้อมกัน |
| ๒๐.๑๕ น. | อบรมให้ความรู้ปลูกฝังคุณธรรมจริยธรรม บรรทัดฐานในสังคม การปฏิบัติศาสนกิจ มารยาททางสังคมและการอยู่ร่วมกับผู้อื่น ในสังคม |
| ๒๐.๓๐ น. | ผู้ปกครองมารับกลับบ้าน |

**หมายเหตุ**

 \* ศูนย์การเรียนรู้อัลกุรอานกีรออาตี หมู่ที่ ๑ - หมู่ที่ ๖ จำนวน ๙ ศูนย์ ตามโครงการส่งเสริมการเรียนการสอนอัลกุรอาน (ระบบกีรออาตี) ประจำปีงบประมาณ ๒๕๖๒ จัดโดยองค์การบริหารส่วนตำบลยะรัง อำเภอยะรัง จังหวัดปัตตานี

 \* เริ่มดำเนินการเรียนการสอนระหว่างวันที่ ๑๑ กุมภาพันธ์ ๒๕๖๒ – ๑๒ กันยายน ๒๕๖๒

 \* ในแต่ละสัปดาห์หยุดทำการเรียนการสอนทุกวันพฤหัสบดี และวันศุกร์

 \* หยุดทำการเรียนการสอนในเดือนรอมฎอน

**รายชื่อชื่อศูนย์การเรียนอัล-กุรอาน (ระบบกีรออาตี)**

**จำนวน ๙ แห่ง**

|  |  |  |
| --- | --- | --- |
| **ลำดับที่** | **หมู่ที่** | **ชื่อศูนย์การเรียนอัล-กุรอาน (ระบบกีรออาตี)** |
| ๑ | ๑ | ศูนย์ฯ กาปงโตะราจอ |
| ๒ | ๒ | ศูนย์ฯ ตัรบียาตูลอัตฟัล |
| ๓  | ๔ | ศูนย์ฯ กำปงบารู บ้านพงกูวา |
| ๔ | ๕ | ศูนย์ฯ ปอเนาะดารุลอีมาน |
| ๕ | ๕ | ศูนย์ฯ มัรกัซลูเฆาะตุลกุรอาน |
| ๖ | ๕ | ศูนย์ฯ ปอเนาะประสานวิทยา  |
| ๗ | ๖ | ศูนย์ฯ นุรุลกุรอาน |
| ๘ | ๖ | ศูนย์ฯ มิฟตะห์ฮูลญัณนะห์ |
| ๙ | ๖ | ศูนย์ฯ ดารุลฟุรกอน |

**โครงการส่งเสริมการเรียนการสอนอัลกุรอาน (ระบบกีรออาตี) ประจำปีงบประมาณ พ.ศ. ๒๕๖๒**